Page:Horse of knowledge and his water box.pdf/10

10 "Ye wretched maniacs, Nell and Mary,

Yet are ye bauld to broich and carry

Three rake for twopence? less maun fer’ ye—

Wi’ lith or leg,

On Toby’s rights encroach how dare ye!

Gie’t up an’ beg.

"Be rich in faith, nor mind to-morrow,

Ca’t a’ your ain ye steal or borrow,

And tho’ the great your faces harrow,

Cheuch! tak’ nae heed,

The’il be an end to a’ your sorrow,

When ance ye’re dead.

"But, lasses leel, tak’ now your ease,

Nae mair amang the bleak arn trees,

The chilly nose-drap like to freeze

Before it fa’,

Wi' chitt’ring teeth and shiv’ring knees

Await your ca'.